ජාතික මැණික් හා ස්වර්ණාභරණ අධිකාරියේ නව වෙළෙඳ මධ්‍යස්ථාන හයක් ස්ථාපිත කිරීමට රජය තීරණය කර තිබේ.මැණික් හා ස්වර්ණාභරණ මිලදී ගැනීමට ශ්‍රී ලංකාවට පැමිණෙන විදේශිකයන්ට තැරැව්කරුවන්ගෙන් සිදුවන බාධා ඉවත්කරලීම මෙහි අරමුණ බව පරිසර ඇමැති අනුර ප්‍රියදර්ශන යාපා මහතා දිනමිණට පැවසීය.මේ අනුව කටුනායක බණ්ඩාරනායක ජාත්‍යන්තර ගුවන්තොටුපොළ, කොළඹ ග්‍රීන් ටවර්, මහනුවර, හබන්තොට, ගාල්ල සහ රත්නපුර නව මැණික් හා ස්වර්ණාභරණ මධ්‍යස්ථාන ස්ථාපිත කිරීමට තීරණය කර තිබෙන බවත් කොළඹ ග්‍රීන් ටවර්හි දැනට ඉදිකෙරෙන නව මධ්‍යස්ථානය ඉදිරි මාස දෙක තුළ ආරම්භ කෙරෙන බවත් ජාතික මැණික් හා ස්වර්ණාභරණ අධිකාරියේ සභාපති අනිල් කොස්වත්ත මහතා ප්‍රකාශ කළේය.සංචාරක ව්‍යාපාරය දියුණු කිරීමත් සමඟ ඉදිරියේ දී මෙරටට පැමිණීමට නියමිත ලක්ෂ 25ක් පමණ වූ සංචාරකයන් සඳහා මේ නව මධ්‍යස්ථාන කඩිනමින් විවෘත කිරීමට රජය තීරණය කර තිබේ..